
转讜住驻讜转





	讗诪专 诇讬讛 讗讘讬讬 讛专讬 诪转谞讜转 讻讛讜谞讛 讻诇驻谞讬 讬讗讜砖 讚诪讬 讜驻诇讬讙讬. 讚诪砖诪注 诇讬讛 诇讗讘讬讬 讚讛讚讬谉 注诐 讛讟讘讞 讚讜拽讗 讜讛''谞 讛讚讬谉 注诐 讛专讗砖讜谉 诪讻讗谉 拽砖讛 注诇 驻讬' 讛拽讜谞讟专住 讚驻专拽 讛讝专讜注 (讞讜诇讬谉 讚祝 拽诇讚.) 讜讗讬谉 诇讛讗专讬讱 讘讝讛: 讜讛诇讻转讗 讘讻讜诇讛讜 注砖讜 讘讜 转拽谞转 讛砖讜拽. 谞''诇 讚诇讗 拽讗讬 讗诇讗 讗讛谞讬 讚驻诇讬讙讬 讘讛讜 讗诪讜专讗讬 讗诪讬诪专 讜诪专 讝讜讟专讗 [专讘讗 讜专讘 砖砖转] 讚讗转讜 诇驻住讜拽 讻诪''讚 注砖讜 讘讜 转拽谞转 讛砖讜拽 讗讘诇 讗诪讬诇转讗 讚专讘讗 讚讙谞讘 诪驻讜专住诐 讚诇讗 驻诇讬讙 注诇讬讛 砖讜诐 讗诪讜专讗 诇讗 拽讗讬:





专砖讘"讗

 讜诇讗讘讬讬 讚讗诪专 驻诇讬讙讬 讘诪讗讬 驻诇讬讙讬 讘诇驻谞讬 讬讗讜砖 讜讘讚专讘 讞住讚讗 驻诇讬讙讬. 讻诇讜诪专 讚专讘讬 讬讜讞谞谉 讻专讘 讞住讚讗 讜专讘 讚诇讗 讻专讘 讞住讚讗. 拽砖讬讗 诇讬, 讚讘讙讝诇讛 拽讬讬诪转 讜诇驻谞讬 讬讗讜砖 诇讬讻讗 诇诪讗谉 讚讗诪专 讚注讚 讻讗谉 诇讗 拽讗诪专 专诪讬 讘专 讞诪讗 讘专讬砖 驻专拽讬谉 讘诇驻谞讬 讬讗讜砖 砖驻讟讜专讬诐 诇砖诇诐 讗诇讗 讘砖讗讻诇讜讛 讗讘诇 讘讙讝讬诇讛 拽讬讬诪转 诪讜讚讛 讚讞讬讬讘讬谉 诇讛讞讝讬专. 讜讬"诇 讚诇讗讘讬讬 诪讬讬专讬 讛讻讗 讘砖讗讬谉 讙讝讬诇讛 拽讬讬诪转, 讜讗祝 注诇 讙讘 讚讻诇 讛谞讱 讗讜拽诪转讜转 讘砖诪注转讬谉 讘讙讝讬诇讛 拽讬讬诪转 讛讗 讚讗讘讬讬 讘砖讗讬谉 讛讙讝讬诇讛 拽讬讬诪转.





讜专讘讬 讬讜讞谞谉 住讘专 讬讗讜砖 讜讛讚专 砖讬谞讜讬 专砖讜转 拽谞讬 砖讬谞讜讬 专砖讜转 讜讛讚专 讬讗讜砖 诇讗 拽谞讬. 讜拽讬讬诪讗 诇谉 讻专讘讬 讬讜讞谞谉 讚讻诇 专讘 讜专讘讬 讬讜讞谞谉 讛诇讻讛 讻专讘讬 讬讜讞谞谉 (讘讬爪讛 讚, 讗).





讛讗 讚讗诪专讬谞谉: 讘注砖讜 讘讜 转拽谞转 讛砖讜拽 拽诪驻诇讙讬. 讻诇讜诪专, 讗诐 注砖讜 转拽谞转 讛砖讜拽 讘砖讛讜讻专 讛讙谞讘 讗诐 诇讗, 讚专讘 讗诪专 讛讚讬谉 注诐 讛诇讜拽讞 讛专讗砖讜谉 讚讛讬讬谞讜 讛讙谞讘 住讘专 诇讗 注砖讜 转拽谞转 讛砖讜拽 讗讘诇 诇讻讜诇讬 注诇诪讗 讘砖诇讗 讛讜讻专 讛讙谞讘 注砖讜 转拽谞转 讛砖讜拽 讚讘转拽谞转 讛砖讜拽 诇讬讻讗 诪讗谉 讚驻诇讬讙 讜讛讬讬谞讜 讚拽讗诪专 讘注砖讜 讘讜 转拽谞转 讛砖讜拽 驻诇讬讙讬 讜讗讬 讘注讬拽专 转拽谞转 讛砖讜拽 驻诇讬讙讬 诪讗讬 讘讜 讚拽讗诪专 诇讗 讛讜讛 诇讬讛 诇诪讬诪专 专拽 讗讬 注砖讜 转拽谞转 讛砖讜拽 驻诇讬讙讬 讜讛讬讬谞讜 讚讗拽砖讬谞谉 讜住讘专 专讘 诇讗 注砖讜 讘讜 转拽谞转 讛砖讜拽 讜讛讗 讞谞谉 讘讬砖讗 讙谞讘 讙诇讬诪讗 讻诇讜诪专 砖讛讜讻专 讛讙谞讘 讜讝讘谞讛 诇讛讛讜讗 讙讘专讗 讜讗诪专 诇讬讛 专讘 讛讜谞讗 诇诪专讬讛 讚讙诇讬诪讗 讝讬诇 砖专讬 注讘讬讟讱 讜讚讞讬 砖讗谞讬 讞谞谉 讘讬砖讗 讚讻讬讜谉 讚诇讬讻讗 诇讗砖转诇讜诪讬 诪讬谞讬讛 讻诪讜 砖诇讗 讛讜讻专 讛讙谞讘 讚诪讬. 讗诇诪讗 讻砖讛讜讻专 讛讙谞讘 讚讜拽讗 讛讬讗 讛诪讞诇讜拽转, 讜讛讜爪专讻转讬 诇讛讗专讬讱 讘讝讛 诪驻谞讬 砖专讗讬转讬 诇讗讞讚 诪讙讚讜诇讬 讛诪驻专砖讬诐 砖驻讬专砖 讘诇砖讜谉 讛讝讛 专讘 讗诪专 讚讬谞讗 讚诇讜拽讞 注诐 讛讙谞讘 诪讬谞讬讛 砖拽讬诇 讝讜讝讬 讗讘诇 诪讘注诇讬诐 诇讗 讚诇讗 注砖讜 讘诇讜拽讞 转拽谞转 讛砖讜拽, 注讚 讻讗谉. 讜诇讬转讗, 讗诇讗 讻诪讜 砖讻转讘转讬.





讜讗驻讬诇讜 讘讚讘专讬诐 讛注砖讜讬讬谉 诇讛砖讗讬诇 讜诇讛砖讻讬专 注砖讜 转拽谞转 讛砖讜拽, 讚诪讗讬 砖谞讗, 讜讗诐 讗讬谉 讗转讛 讗讜诪专 讻谉 讗讬谉 讗讚诐 拽讜谞讛 诪讞讘讬专讜 [讚讘专讬诐] 讛注砖讜讬讬谉 诇讛砖讗讬诇 讜诇讛砖讻讬专. 讜讛讗 讚讗诪专讬谞谉 讘驻专拽 讻诇 讛谞砖讘注讬谉 (砖讘讜注讜转 诪讜, 讘 讜砖诐 讘转讜住驻讜转) 专讘讗 讗驻讬拽 住驻专讗 讚讗讙讚转讗 讜讝讜讙讗 讚住专讘诇讬 诪讬转诪讬 讘讚讘专讬诐 讛注砖讜讬讬谉 诇讛砖讗讬诇 讜诇讛砖讻讬专 讛转诐 诇讗讜 讘讟讜注谉 讟注谞转 讙谞讘 讗诇讗 讘讟讜注谉 砖讛讜讗 讛砖讗讬诇谉 讗讜 讛砖讻讬专谉 诇讗讘 讗讘诇 讘讟讜注谉 砖谞讙谞讘讜 注砖讜 讘讜 转拽谞转 讛砖讜拽.





讜讛诇讻转讗 讘讻诇讛讜 注砖讜 讘讜 转拽谞转 讛砖讜拽 诇讘专 诪讙谞讘 讜驻专注 讘讞讜讘讜 讙谞讘 讜驻专注 讘讛拽驻讜. 讚诇讗 注砖讜 讘讜 转拽谞转 讛砖讜拽. 讜讗诐 转讗诪专 讗诐 讻谉 诪讗讬 讗讛谞讬 讛讛讬讗 讚专讘 讞住讚讗 讚讗诪专 专爪讛 诪讝讛 讙讜讘讛 讜讘砖诇诪讗 讗讬 讙讝讬诇讛 拽讬讬诪转 谞驻拽讗 诪讬谞讛 (诇讘讬砖专讗) [诇讻讜砖专讗 _ 砖"诪] (注讬讬谉 讘"诪 爪讙, 讘) 讚讘讛诪讛 讗诇讗 讘砖讘讗 讗讞专 讜讗讻诇讛 诪讗讬 谞驻拽讗 诇讬讛 诪讬谞讛. 讜讬"诇 讚谞驻拽讗 诪讬谞讛 讘砖谞转谞讛 讛专讗砖讜谉 诇砖谞讬 讚讘诪转谞讛 诇讗 注砖讜 转拽谞转 讛砖讜拽 讜讗讬 谞诪讬 讘砖诪讻专讛 诇讜 讜谞驻拽讗 诪讬谞讛 诇讛讞讝讬专 诇讜 讛诪讜转专 讗诐 诪讻专 诇讜 砖讜讛 诪讗转讬诐 讘诪谞讛 讜讗讬 谞诪讬 讘砖驻专注讛 讘讞讜讘讜 讜讘讛拽驻讜 讗讘诇 砖诪讻专 砖讜讛 诪谞讛 讘诪谞讛 讜讗讻诇讜 诇讗 谞驻拽讗 诪讬谞讛 讘诪讬讚讬. 讜讬砖 讗讜诪专讬诐 砖诇讗 注砖讜 转拽谞转 讛砖讜拽 讗诇讗 讘讙谞讘 讗讘诇 讙讝诇谉 讛专讬 讛讜讗 讻讙谞讘 诪驻讜专住诐 讚拽讜诇 讬讜爪讗 诇讙讝讬诇讛.





讛诪讗讬专讬

诪讬 砖讙谞讘 讜诪讻专 拽讜讚诐 讬讗讜砖 专"诇 砖谞讜讚注 讘讜讚讗讬 砖诇讗 谞转讬讗砖 注诇 讛讚专讱 砖讘讬讗专谞讜 讘诪砖谞讛 讜讛讜讻专 讛讙谞讘 讞讜讝专 讛讞驻抓 诇讘注诇讬讜 讜讘注诇讬诐 谞讜转谞讬谉 讚诪讬诐 诇诇讜拽讞 砖讗注"驻 砖讛讜讻专 讛讙谞讘 注砖讜 讘讜 转拽谞转 讛砖讜拽 讜讗讬谉 讗讜诪专讬诐 砖讬讞讝讬专谞讜 讘诇讗 讚诪讬诐 讜讬讚讜谉 讛诇讜拽讞 注诐 讛讙谞讘 讗诇讗 讬讞讝讬专谞讜 讘讚诪讬讜 讜讘注诇讬诐 转讜讘注讬谉 讗转 讛讚诪讬诐 诇讙谞讘 讜讗诐 讙谞讘 诪驻讜专住诐 讛讜讗 诇讗 注砖讜 讘讜 转拽谞转 讛砖讜拽 讜讞讜讝专 讘诇讗 讚诪讬诐 讜诇讜拽讞 讚谉 注诐 讛讙谞讘 讜诪"诪 讗诐 诇讗 谞转驻专住诐 讘讙谞讘讛 讗注"驻 砖谞转驻专住诐 讘专砖注讜转 讜讘驻讞讬转讜转 诇讗 讛讜驻拽注讛 诪诪谞讜 转拽谞转 讛砖讜拽:



讛讬讛 砖诐 讬讗讜砖 讘注诇讬诐 讘讬谉 拽讜讚诐 诪讻讬专讛 砖谞诪爪讗 讬讗讜砖 拽讜讚诐 诇砖谞讜讬 专砖讜转 讘讬谉 诇讗讞专 诪讻讬专讛 砖谞诪爪讗 砖谞讜讬 专砖讜转 拽讜讚诐 谞拽谞讬转 诇诇讜拽讞 讜讗讬谞讜 诪讞讝讬专 讗祝 讛讚诪讬诐 讻诪讜 砖讻转讘谞讜 讜讙讚讜诇讬 讛诪讞讘专讬诐 讻转讘讜 砖讙讜祝 讛讙讝诇讛 谞拽谞讬转 诇讜 讗讘诇 讚诪讬诐 讛讜讗 诪讞讝讬专 讗诐 诇拽讞 诪讙谞讘 诪驻讜专住诐 讜讗诐 砖诇讗 诪讙谞讘 诪驻讜专住诐 讗讬谞讜 谞讜转谉 诇讗 讞驻抓 讜诇讗 讚诪讬诐 讜讻讘专 讘讗专谞讜 砖讬砖 讞讜诇拽讬谉 诇驻住讜拽 砖讛讬讗讜砖 砖砖谞讜讬 专砖讜转 拽讚诪讜 讗讬谞讜 诪讜注讬诇 讗诇讗 讛专讬 讛讜讗 讻讬讗讜砖 诇讘讚 诇诪讚转 砖讗讬谉 爪专讬讱 诇讜诪专 讘讻诇 砖诇讗 讛讜讻专 讛讙谞讘 砖注砖讜 讘讜 转拽谞转 讛砖讜拽 讜讗讬谞讛 讞讜讝专转 讗诇讗 讘讚诪讬诐 讜讻谉 讘讛讜讻专 讗诇讗 砖讗讬谉 诇讜 诪讛 讬砖诇诐 砖讛专讬 讗祝 讘讛讜讻专 讜讬砖 诇讜 诇砖诇诐 注砖讜 讘讜 转拽谞讛:



讻砖诐 砖讘讗专谞讜 讘诪砖谞讛 砖讛诇讜拽讞 诪讘注诇 讛讘讬转 砖讛讜讗 谞砖讘注 讻诪讛 诇拽讞 讜讬讟讜诇 讻讱 讻砖讛讜讗 爪专讬讱 诇讞讝讜专 注诇 讛讙谞讘 讜讞讜诇拽 注诐 讛讙谞讘 砖讝讛 讗讜诪专 讘讻讱 讜讻讱 诇拽讞转讬 讜讝讛 讗讜诪专 诇讗 谞转转 诇讬 讗诇讗 讻讱 讬砖讘注 讛诇讜拽讞 讻诪讛 讛讜爪讬讗 讜讬讟讜诇:



诪讬 砖讗诪专 诇讟讘讞 诪讻讜专 诇讬 讘谞讬 诪注讬讛 砖诇 驻专讛 讝讜 讜讛讬转讛 砖诐 讛拽讬讘讛 讛专讬 讛诇讜拽讞 谞讜转谞讛 诇讻诇 讻讛谉 砖讬专爪讛 讜讗讬谞讜 诪谞讻讛 诇讟讘讞 诪谉 讛讚诪讬诐 砖讛专讬 讬讚注 讘讝讛 讜注诇 诪谞转 讻谉 诇拽讞 讜讗诐 诇拽讞诐 诪诪谞讜 讘诪砖拽诇 谞讜转谞诐 诇讻讛谉 讜诪谞讻讛 诇讟讘讞 诪谉 讛讚诪讬诐 诇讗 专爪讛 诇讜拽讞 诇讬转谞诐 讗讬谉 诇讻讛谉 讚讬谉 讜讚讘专讬诐 注诇 讛讟讘讞 讗诇讗 注诐 讛诇讜拽讞 讘讚"讗 砖砖拽诇 诇讜拽讞 诇注爪诪讜 讗讘诇 讗诐 砖拽诇 诇讜 讛讟讘讞 讛专讬 讻讛谉 讚谉 注诐 诪讬 砖讬专爪讛 讛讜讗讬诇 讜讛诪转谞讜转 讘注讬谉 讜讻讘专 讘讗专谞讜讛 讘诪住讻转 讞讜诇讬谉:



讙谞讘 讜驻专注 讘讞讜讘讜 讙谞讘 讜驻专注 讘讛拽驻讜 讜讛讘注诇讬诐 转讜讘注讬诐 讻诇讬讛诐 讗讬谉 讻讗谉 转拽谞转 讛砖讜拽 讜讘注诇讬诐 谞讜讟诇讬谉 讘诇讗 讚诪讬诐 讜讬砖讗专 讛讞讜讘 讜讛讛拽祝 注诇 讛讙谞讘 讻砖讛讬讛 砖讛专讬 诇讗 注诇 讚注转 讙谞讘讛 讝讜 讛诇讜讛讜:



诇讗 诪讻专讛 讛讙谞讘 讗诇讗 砖诪砖讻谞讛 讗驻讬诇讜 诪砖讻谞讛 讘讬转专 注诇 讚诪讬讛 注砖讜 讘讜 转拽谞转 讛砖讜拽 讜讗讬谉 讙谞讘讛 讞讜讝专转 讗诇讗 讘讚诪讬诐 讜讘注诇讬诐 讞讜讝专讬诐 讜讚谞讬诐 注诐 讛讙谞讘 讗诇讗 讗诐 讻谉 讘讙谞讘 诪驻讜专住诐 讜讗讬谉 讗讜诪专讬谉 讛讜讗讬诇 讜讬转专 注诇 讚诪讬讛 讛诇讜讛讜 讜讚讗讬 注诇 讗诪转转讜 讛诇讜讛讜 讜诇讗 注诇 住诪讱 讛诪砖讻讜谉 讜讻诇 砖讻谉 讘讻讚讬 讚诪讬讛 讜讗讬谉 爪专讬讱 诇讜诪专 讘驻讞讜转 诪讚诪讬讛 讜转拽谞转 讛砖讜拽 诇讬转谉 诇讜 讗祝 讬转专 诪讚诪讬讛 讻诪讜 砖讛诇讜讛 砖讚专讱 讘谞讬 讗讚诐 诇讛诇讜讜转 注诇 讛诪砖讻讜谉 讬转专 诪讚诪讬讜 讻讚讬 砖讬讞诇讬讟谞讛 讘讬讚讜 讻砖讛讞驻抓 谞讗讛 诇讜 讜讻谉 讛诪拽讞 讗驻讬诇讜 诇拽讞 砖讜讛 诪讗讛 讘诪讗转讬诐 注砖讜 讘讜 转拽谞转 讛砖讜拽 讜讬讙讘讛 讻诇 讛诪讗转讬诐 讗讗"讻 讛讬讛 讙谞讘 诪驻讜专住诐:



讛专讬 砖讛诇讜讛 诇讙谞讘 住诇注 注诇 驻讛 讜讛诇讱 讝讛 讜讙谞讘 讞驻抓 讜讗诪专 诇讜 讛诇讜谞讬 住诇注 讗讞专 讜讛讗 诇讱 讞驻抓 讝讛 讘诪砖讻讜谉 讗讜 讘诪讻讬专讛 讗讬谉 讻讗谉 转拽谞转 讛砖讜拽 讜讞讜讝专 讘诇讗 讚诪讬诐 讜讛讜讗 讞讜讝专 注诇 讛讙谞讘 砖讗谞讬 讗讜诪专 讘讞讜讘讜 谞转谞讛 诇讜 讜讗诇讜 讛讗讞专讜谞讬诐 诪诇讜讛 注诇 驻讛 砖讻诪讜 砖讛讗诪讬谞讜 注诇 讛专讗砖讜谞讬诐 讛讗诪讬谞讜 注诇 讛讗讞专讜谞讬诐:



讛诇讜拽讞 讞驻抓 诪讙谞讘 砖讗讬谞讜 诪驻讜专住诐 讘讞诪砖 住诇注讬诐 讜诇讜拽讞 讝讛 诪讻专讜 诇讗讞专 讘砖砖 住诇注讬诐 讜讛讜讻专 讛讙谞讘 讛专讬 讘注诇讬诐 谞讜转谞讬谉 诇讝讛 讛讗讞专讜谉 砖砖 住诇注讬诐 砖讗诐 注砖讜 转拽谞讛 诇诇讜拽讞 诪谉 讛讙谞讘 讻诇 砖讻谉 诇诇讜拽讞 诪谉 讛诇讜拽讞 讜讞讜讝专 讜转讜讘注 诇讜拽讞 专讗砖讜谉 讘住诇注 砖讛专讜讬讞 讜讗转 讛讙谞讘 讘讞诪砖 住诇注讬诐 讜讗诐 讙谞讘 诪驻讜专住诐 讛讜讗 讞讜讝专 讜讚谉 讻诇 讛砖砖 注诐 讛诇讜拽讞 专讗砖讜谉 讜诇讜拽讞 转讜讘注 讗转 讛讙谞讘 讘讞诪砖 讜讻谉 讗诐 诪讻专 砖谞讬 诇砖诇讬砖讬 讜砖诇讬砖讬 诇专讘讬注讬 谞讟诇 诪讻诇 讗讞讚 诪讛 砖讛专讜讬讞 讜讛拽专谉 诪谉 讛讙谞讘 讜讻讘专 讘讬讗专谞讜 讘讚讘专讬诐 讗诇讜 砖讻诇诐 讘砖谞讜讚注 砖诇讗 谞转讬讗砖:



讚讬谞讬诐 讗诇讜 讻砖诐 砖讛诐 讘讙谞讘 讻讱 讛诐 讘讙讝诇谉 讜讬砖 讞讜诇拽讬谉 诇讜诪专 砖讗讬谉 讞诇讜拽 讘讙讝诇谉 讘讬谉 诪驻讜专住诐 诇砖讗讬谞讜 诪驻讜专住诐 讻诪讜 砖讻转讘谞讜 诇诪注诇讛:



讛诪砖谞讛 讛砖讬砖讬转 讜讛讻讜谞讛 诇讘讗专 讘讛 注谞讬谉 讛讞诇拽 讛讞诪讬砖讬 讜讗诪专 注诇 讝讛 讝讛 讘讗 讘讞讘讬转讜 砖诇 讬讬谉 讜讝讛 讘讗 讘讻讚讜 砖诇 讚讘砖 谞住讚拽 讞讘讬转 砖诇 讚讘砖 讜砖驻讱 讝讛 讗转 讬讬谞讜 讜讛爪讬诇 讗转 讛讚讘砖 诇转讜讻讛 讗讬谉 诇讜 讗诇讗 砖讻专讜 讜讗诐 讗诪专 诇讜 讗爪讬诇 讗转 砖诇讱 讜讗转讛 谞讜转谉 诇讬 讚诪讬 讬讬谞讬 讞讬讬讘 诇讬转谉 诇讜 讚诪讬 讬讬谞讜 砖讟祝 谞讛专 讞诪讜专讜 讜讞诪讜专 讞讘专讜 砖诇讜 讛讬讛 讬驻讛 诪谞讛 讜砖诇 讞讘专讜 诪讗转讬诐 讛谞讬讞 讗转 砖诇讜 讜讛爪讬诇 讗转 砖诇 讞讘专讜 讗讬谉 诇讜 讗诇讗 砖讻专讜 讜讗诐 讗诪专 诇讜 讗爪讬诇 讗转 砖诇讱 讜讗转讛 谞讜转谉 诇讬 讚诪讬 砖诇讬 讞讬讬讘 诇讬转谉 诇讜 讗诪专 讛专"诐 讗诇讜 讛砖诪讬注谞讜 讛讚讬谉 讘讞讘讬转 砖诇讜 讘诇讘讚 讛讬讬谞讜 讗讜诪专讬谉 讻讙讜谉 讝讛 讛讜讗 砖讻砖驻讬专砖 注诇讬讜 谞讜转谉 诇讜 讚诪讬 讬讬谞讜 讗讘诇 讞诪讜专讜 讜讞诪讜专 讞讘专讜 砖讗讬谞讜 注讜砖讛 诪注砖讛 讘讬讚讜 诇讗 讜讗诇讜 讛砖诪讬注谞讜 讛讚讬谉 讘讞诪讜专讜 讜讞诪讜专 讞讘专讜 讛讬讬谞讜 讗讜诪专讬诐 讘讝讛 讛讜讗 砖讗讬谉 诇讜 讗诇讗 砖讻专讜 讻砖诇讗 驻讬专砖 注诇讬讜 诇驻讬 砖讗讬谞讜 注讜砖讛 诪注砖讛 讘讬讚讜 讗讘诇 讬讬谞讜 讜讚讘砖 讞讘专讜 讗驻讬诇讜 诇讗 驻讬专砖 谞讜转谉 诇讜 讚诪讬 讬讬谞讜 诇驻讬 砖讛转注住拽 诇讗住讜祝 讛讚讘砖 讘讬讚讜 诇驻讬' 讛讜讚讬注谞讜 砖讛讚讬谉 讘砖谞讬 讛诪注砖讬诐 讗讞讚 讜砖诇讗 谞讗诪专 讘讝讛 诪砖讟讛 讗谞讬 讘讱 诇驻讬 砖讘砖讘讬诇讜 讛谞讬讞 诪诪讜谞讜 讜讛转注住拽 讘砖诇讜 诇讗住讜祝 诪讛 砖讗讘讚 讜诇驻讬讻讱 讗诐 驻讬专砖 注诇讬讜 谞讜转谉 诇讜 讚诪讬 讞诪讜专讜 讜讚诪讬 讬讬谞讜:



讗诪专 讛诪讗讬专讬 讝讛 讘讗 讘讞讘讬转讜 砖诇 讬讬谉 讜讝讛 讘讗 讘讻讚讜 砖诇 讚讘砖 谞住讚拽讛 讞讘讬转 砖诇 讚讘砖 讜砖驻讱 讝讛 讗转 讬讬谞讜 讜讛爪讬诇 讗转 讛讚讘砖 讗讬谉 诇讜 讗诇讗 砖讻专讜 讜讻谉 讛诇讻讛 讜讚讜拽讗 讘砖注砖讛 讻谉 诪注爪诪讜 砖讛专讬 讛讜讗 讗讜诪专 诇讜 诇驻谞讬诐 诪砖讜专转 讛讚讬谉 注砖讬转 讜讗讬谉 诇讱 讗爪诇讬 讻诇讜诐 讜诪"诪 讗诐 讗诪专 诇讜 讗爪讬诇 讗转 砖诇讱 讜讗转讛 谞讜转谉 诇讬 讚诪讬 砖诇讬 讞讬讬讘 诇讬转谉 诇讜 讚诪讬 砖诇讜 讜讻谉 讛诇讻讛 讜讻讘专 讻转讘谞讜 诇诪注诇讛 讛爪讚讚讬谉 砖讬砖 诇讞诇讜拽 讘讛:



砖讟祝 谞讛专 讞诪讜专讜 讜讞诪讜专 砖诇 讞讘专讜 砖诇讜 讬驻讛 诪谞讛 讜砖诇 讞讘专讜 讬驻讛 诪讗转讬诐 讛谞讬讞 讗转 砖诇讜 讜讛爪讬诇 讗转 砖诇 讞讘专讜 讗讬谉 诇讜 讗诇讗 砖讻专讜 讗讘诇 讗诐 讗诪专 诇讜 讗爪讬诇 讗转 砖诇讱 讜讗转讛 谞讜转谉 诇讬 讚诪讬 砖诇讬 讞讬讬讘 诇讬转谉 诇讜 讚诪讬 砖诇讜 讜讘讬讗讜专讛 讻专讗砖讜谞讛 讗讬谉 讛驻专砖 讘讬谞讬讛诐:



讝讛讜 讘讬讗讜专 讛诪砖谞讛 讜讻讘专 讘讬讗专谞讜 驻住拽 砖诇讛 诇诪注诇讛 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:





转讜住驻讜转 专讬"讚 (诪讛讚讜专讛 转诇讬转讗讛)

讗转诪专 讙谞讘 讜诪讻专 讜讗讞"讻 讛讜讻专 讛讙谞讘. 驻讬' 谞讜讚注 讛讙谞讘 讜讛讜讗 砖诐 砖诇讗 讛诇讱 诇讜 诇诪讚讬谞转 讛讬诐. 砖讬讻讜诇讬谉 诇转讜讘注讜. 专讘 诪砖诪讬' 讚专' 讞讬讬讗 讗诪专 讛讚讬谉 注诐 讛专讗砖讜谉 讜专' 讬讜讞谞谉 诪砖讜诐 专' 讬谞讗讬 讗诪' 讛讚讬谉 注诐 讛砖谞讬. 驻讬' 讛诪讜专' 讛讚讬谉 注诇 讛专讗砖讜谉 讚讬谞讜 砖诇 讘注诇 讛讘讬转 讜转讘讬注转讜 注诇 讛讙谞讘 讛讬讗. 讜讗讬谉 讛诇讜拽讞 讘注诇 讚讬谞讜 讜讗诐 讘讗 诇讙讘讜转讜 讛讬诪谞讜 讬转谉 讚诪讬诐 讜讗注"驻 砖讛讜讻专 讙谞讘 诇讗 讗诪专讬' 讬讞讝讬专 诇讜拽讞 讛讻诇讬诐 讘讞谞诐 讜讬驻专注 诪谉 讛讙谞讘 讛讚讬谉 注诐 讛砖谞讬 讚讬谉 讘注诇 讛讘讬转 注诐 讛诇讜拽讞 讛讜讗 讜讬讜爪讬讗 诪诪谞讜 讻诇讬讜 讘讞谞诐 讜诪砖诪注 诪讚讘专讬 讛诪讜专' 讚讘讙诇讬诪' 讻"注 诇"驻 讚讛讚专讗 诇诪专讛 讜诇"驻 讗诇讗 讗诐 注砖讜 诇讜 转拽谞讜转 讛砖讜拽 讚专讘 住讘专 注砖讜 诇讜 讜专' 讬讜讞谞谉 住讘专 诇讗 注砖讜 诇讜. 讜讗讬谞讜 谞专讗' 诇讬 讻诇诇 砖讝讛 注转讬讚 专"驻 诇讜诪' 诇驻谞讬谞讜 讜诇讗 讘注谞讬谉 砖驻讬' 讛诪讜专讛 讗诇讗 讛讗讬 讛讚讬谉 讚讬谞讜 讚诇讜拽讞 讛讜讗 讜诇讗 讚讬谞讜 砖诇 讘注诇 讛讘讬转 讜讗讬驻讻讗 拽讗诪专讬 专讘 住讘专 诇讗 注砖讜 讜专' 讬讜讞谞谉 住讘专 注砖讜. 讗讘诇 注讚 讛砖转讗 拽住"讚 讚讘讙诇讬诪讗 驻诇讬讙讬 讗讬 讛讚专讗 诇诪专讗 讜诪爪讬 讘注"讛 诇讗驻讜拽讬 诪诇讜拽讞 砖讛讜讗 砖谞讬 讗讬 诇讗 驻专砖讛 专讘 讬讜住祝 讚转专讜讜讬讬讛讜 讗讬转 诇讛讜 讚专讘 讞住讚讗 讜讗讬 诇驻谞讬 讬讬讗讜砖 讝讘谞讛 砖拽讬诇 讘注"讛 诪诇讜拽讞 讚诇讗 拽谞讗讛 讻讬讜谉 讚诇讗 讗讬讬讗讜砖 讜诇讗 拽砖讬讗 讻讗谉 诇驻谞讬 讬讬讗讜砖 讻讗谉 诇讗讞专 讬讬讗讜砖 讻讬 拽讗诪专 专讘 诇讗讞专 讬讬讗讜砖 讚讻讬讜谉 讚讗讬讻讗 讬讬讗讜砖 讜砖讬谞讜讬 专砖讜转 拽谞讬讬' 诇讜拽讞 讜讗驻讬' 讘讚诪讬' 诇讗 诪爪讬 诇讗驻讜拽讛 诪讬谞讬' 讜讗讬谞讜 讚讬谞讜 砖诇 讘注"讛 讗诇讗 注诐 讛讙谞讘 砖讛讜' 专讗砖讜谉 讜诇诪砖拽诇 讚诪讬 诪讬谞讬' 讜讛"讛 谞诪讬 讗诐 诇讗 讛讜讻专 讛讙谞讘 讻讬讜谉 讚讗讬讻讗 讬讬讗讜砖 讜砖讬谞讜讬 专砖讜转 拽谞讬讬' 诇讜拽讞 讜讘注诇 讛讘讬转 诪驻住讬讚 讜讛讗讬 讚谞拽讟 讛讜讻专 讛讙谞讘 诪砖讜诐 专' 讬讜讞谞谉 讜讻讬 拽讗诪专 专' 讬讜讞谞谉 诇驻谞讬 讬讬讗讜砖 讜讛讻讬 拽讗诪专 讚讬谞讜 砖诇 讘注"讛 讗祝 注诐 讛砖谞讬 讜专爪讛 诪讝讛 讙讜讘讛 专爪讛 诪讝讛 讙讜讘讛 讻专讘 讞住讚讗 讜讙讜讘讛 诪谉 讛砖谞讬 讘诇讗 讚诪讬诐 讻讬讜谉 砖讛讜讻专 讛讙谞讘 讜讛讜讗 诪爪讜讬 诇讜 讜讬讻讜诇 诇转讜讘注讜 讜诪转谞讬' 讚拽转谞讬 讬砖讘注 讻诪讛 讛讜爪讬讗 讜讬讟讜诇 讘砖诇讗 讛讜讻专 讛讙谞讘 砖讗讬谞讜 诪爪讜讬 诇讜 砖讛诇讱 诇讜 诇诪讚讬谞' 讛讬诐 讗讜 砖诪转 讗讜 砖讗讬谉 诇讜 讻诇讜诐 诇讙谞讘 讻讚讘注讬' 诇诪讬诪专 诇拽诪谉 讗讘诇 讻砖讛讜讻专 讛讙谞讘 讜讛讜讗 诪爪讜讬 诇讜 讜讬砖 诇讜 谞讻住讬诐 砖讬讻讜诇 诇讙讘讜转 诪诪谞讜 诇讗 注砖讜 诇讜 转拽谞' 讛砖讜拽 驻诇讬讙讬 讘诇驻谞讬 讬讬讗讜砖 讘讚专讘 讞住讚讗. 注诇讛 讘诇讘讬 诇驻专砖 讻谉 讚专讘 讚诇讬转 诇讬' 讚专讘 讞住讚讗 住讘专 砖讗讬谉 讬讻讜诇 讘注"讛 诇转讘讜注 讗转 讛砖谞讬 讻诇诇 讜讗注"驻 砖专讜爪讛 诇讬转谉 诇讜 讚诪讬诐 诪砖讜诐 讚讗诪专 诇讬' 诇讗讜 讘注诇 讚讘专讬诐 讚讬讚讬 讗转 讜讗讬谞讜 讚讬谞讜 讗诇讗 注诐 讛专讗砖讜谉 讻讚拽讗 讗诪专 讙讘讬 讟讘讞 诇讗 砖谞讜 讚诇讜拽讞 谞讜转谞谉 诇讻讛谉 讗诇讗 讻砖砖拽诇 讛讜讗 注爪诪讜 砖谞诪爪讗 砖讙讝诇谉 讛讜讗 讗讘诇 砖拽诇 诇讜 讟讘讞 讗讬谉 讚讬谞讜 砖诇 讻讛谉 注诇 讛诇讜拽讞 讻诇诇 讗诇讗 注诐 讛讟讘讞  讛"谞 讗诪专 讛讻讗 讛讚讬谉 砖诇 讘注"讛 注诐 讛专讗砖讜谉 讗讘诇 诇砖谞讬 砖讛讜讗 讛诇讜拽讞 讗讬谞讜 讬讻讜诇 诇转讜讘注讜 讻诇诇 讜讗驻讬' 讘讚诪讬' 诇讗 砖拽讬诇 诪讬谞讬' 诪砖讜诐 讚讗诪专 诇讬' 诇讗讜 讘注诇 讚讘专讬诐 讚讬讚讬 讗转 讜诪转谞讬' 讚转谞谉 讬砖讘注 讻诪讛 讛讜爪讬讗 讜讬讟讜诇 转拽谞讛 讛讬讗 砖注砖讜 诇讘"讛 诪驻谞讬 砖诇讗 讛讜讻专 讛讙谞讘 讗讘诇 讛砖转' 讚讛讜讻专 讛讙谞讘 讗讬谉 讚讬谞讜 讗诇讗 注诐 讛讙谞讘 讜讗讬谉 讟注诐 诪砖谞转谞讜 诪驻谞讬 砖注砖讜 转拽谞' 诇诇讜拽讞 讚讘诇讗 砖讜诐 转拽谞' 诇讜拽讞 驻讟讜专 讛讜讗 诪砖讜' 讚讗"诇 诇讗讜 讘注诇 讚讘专讬' 讚讬讚讬 讗转 讜讛转拽谞讛 诇讗 注砖讜 讗诇讗 诇讘注诇 讛讘讬转. 讜专讘讬 讬讜讞谞谉 讗讬转 诇讬讛 讚专讘 讞住讚讗 讗讜诪专 讛讚讬谉 讗祝 注诐 讛砖谞讬 讜诇讜拽讞谉 诪诪谞讜 讘诇讗 讚诪讬诐. 讜诪转谞讬转讬谉 诪驻谞讬 砖诇讗 讛讜讻专 讛讙谞讘 注砖讜 诇讜 转拽谞转 讛砖讜拽 讗讘诇 讛砖转讗 讚讛讜讻专 讛讙谞讘 诇讗 注砖讜 诇讜 转拽谞讛 讗诇讗 讬转讘注 讛诇讜拽讞 讚诪讬诐 诪谉 讛讙谞讘 讜诪住转讬讬注 讛讗 驻讬专讜砖讗 诪诪讗讬 讚讗诪专 专讘 驻驻讗 诇拽诪谉 讘讙诇讬诪讗 讚讻"注 诇"驻 讚讛讚专讗 诇诪专讗 诪讻诇诇 讚注讚 讛砖转讗 讗诪专讬' 讚讘讙诇讬诪讗 驻诇讬讙讬 讗讬 讛讚专讗 讗讬 诇讗 讛讚专讗 讛讬诇讻讱 讗讘讬讬 谞诪讬 讛讻讬 讗诪专 讚专讘 住讘专 讙诇讬诪讗 诇讗 讛讚专讗 诇诪专讛 讗注"讙 讚讘注讬 诇诪讬转讘 讚诪讬 讻诇 讝讛 讛驻转' 讛讬' 讛讜诇讱 诇讜 讬驻讛 讗讘诇 讝讛 拽砖讛 注诇讬 讘讬讜转专 讚讗注"讙 讚专讘 诇讬转 诇讬' 讚专讘 讞住讚讗 讘诪讗讬 讬拽谞讛 讛诇讜拽讞 讻诇讬讜 砖诇 讝讛 讻讬讜谉 砖讗讬谉 砖诐 讬讬讗讜砖 讗讟讜 专讘 诇讬转 诇讬' 诪转谞讬' 讚转谞谉 谞讟诇讜 讛诪讜讻住讬谉 讞诪讜专讜 讜谞转谞讜 诇讜 讞诪讜专 讗讞专 讛诇讬住讟讬谉 讻住讜转讜 讜谞转谞讜 诇讜 讻住讜转 讗讞专转 讛专讬 讗诇讜  诪驻谞讬 砖讛讘注诇讬诐 诪转讬讬讗砖讬谉 诪讛诐 讟注诪讗 讚诪转讬讬讗砖讬谉 诪讛谉 讚拽谞讬 诇讛讜 诇讜拽讞 讘讬讬讗讜砖 讜砖讬谞讜讬 专砖讜转 讛讜讗  讘诇讗 讬讬讗讜砖 诇讗 讜转讜 讘专讬砖 驻讬专拽讬谉 讗诪专讬' 讗诇讬讘讗 讚专诪讬 讘专 讞诪讗 讚诇讬转 诇讛讜 讚专讘 讞住讚讗 讛讙讜讝诇 讜诪讗讻讬诇 讗转 讘谞讬讜 讜讛诪谞讬讞 诇驻谞讬讛谉 讜讗讻诇讜讛 驻讟讜专讬谉 诪诇砖诇诐 讻讬讜谉 砖讗讬谉 讛讙讝诇讛 讘注讬谉 讗讘诇 讗诐 讛讙讝诇讛 拽讬讬诪转 讞讬讬讘讬谉 诇讛讞讝讬专 讜讗注"讙 讚诇讬转 诇讬' 讚专讘 讞住讚讗 讜讗注"讙 讚住讘专 专诪讬 讚专砖讜转 讬讜专砖 讻专砖讜转 诇讜拽讞 讚诪讬 讜诇讗 诪爪讬 诇诪讬讚讞讬讬讗 讜诇诪讬诪专 诇讬' 诇讗讜 讘注诇 讚讘专讬诐 讚讬讚讬 讗转 讛讬诇讻讱 爪专讬讱 诇驻专砖 讻讗谉 讘讚讘专讬 讗讘讬讬 讚讘讙诇讬诪讗 讻"注 诇"驻 讚讛讚专讗 诇诪专讛 讜驻诇讜讙转讬讬讛讜 讛讜讬讗 讻讚驻专讬砖 讛诪讜专讛 讘专讬砖讗 讚专讘 住讘专 讛讚讬谉 砖诇 讘注诇 讛讘讬转 注诇 讛专讗砖讜谉 诇转讘讜注 讗转 砖诇讜 讜砖讬转谉 讛讙谞讘 讚诪讬诐 诇诇讜拽讞 讜讬驻讚讛 讛讻诇讬诐 讜讬讞讝讬专诐 诇讘注讛"讘 讗讘诇 讗讬谉 讘注讛"讘 讬讻讜诇 诇转讘讜注 讗转 讛诇讜拽讞 讜诇讬拽讞 诪诪谞讜 讘诇讗 讚诪讬诐 诪砖讜诐 讚诇讬转 诇讬讛 讚专"讞 讗诇讗 讗诐 专讜爪讛 诇讬转谉 讚诪讬诐 讘讜讚讗讬 讗讬谞讜 讬讻讜诇 诇讜诪专 诇讜 诇讗讜 讘注"讚 讚讬讚讬 讗转 讜讘讬谉 讛讜讻专 讛讙谞讘 讜讘讬谉 诇讗 讛讙谞讘 讬砖讘注 讻诪讛 讛讜爪讬讗 讜讬讟讜诇 讜诇讗 诪砖讜诐 转拽谞讛 讗诇讗 诪砖讜诐 讚讚讬谞讗 讛讻讬 讚诇讬转 诇讬' 讚专"讞 讚讗诪专 专爪讛 诪讝讛 讙讜讘讛 专爪讛 诪讝讛 讙讜讘讛 讛讬诇讻讱 讙讘讬 讙讜讝诇 讜诪谞讬讞 讙讝诇讛 拽讬讬诪转 诇驻谞讬 讘谞讬讜 讞讬讬讘讬谉 诇讛讞讝讬专讛 讘讞谞诐 讻讬讜谉 讚诇讗 讬讛讘讬 讚诪讬 讗讘诇 讛讻讗 讚诇讜拽讞 讬讛讬讘 讚诪讬 讬砖讘注 讻诪讛 讛讜爪讬讗 讜讬讟讜诇 讜专' 讬讜讞谞谉 讗讬转 诇讬' 讚专讘 讞住讚讗 讜讗诪专 讚讬谞讜 砖诇 讘注讛"讘 讙诐 注诐 讛砖谞讬 诇讬拽讞 诪诪谞讜 讘诇讗 讚诪讬诐 讜诪转谞讬' 讚诇讗 讛讜讻专 讛讙谞讘 注砖讜 诇讜 转拽谞转 讛砖讜拽 讗讘诇 讛讻讗 讚讛讜讻专 讛讙谞讘 诇讗 注砖讜 诇讜 转拽谞转 讛砖讜拽 讜诪讛 砖讗诪专 专讘 讙讘讬 讟讘讞 讗讘诇 砖拽诇 诇讜 讟讘讞 讛讚讬谉 注诐 讛讟讘讞 诇讗 注诇 讚注转 讝讛 讗诪专 砖讗诐 专讜爪讛 讛讻讛谉 诇讬转谉 讚诪讬诐 诇诇讜拽讞 砖讬讜讻诇 讛诇讜拽讞 诇注讻讘诐 讗诇讗 讛"驻 诇"砖 讚谞讜转谞谉 诇讻讛谉 讜讛讟讘讞 讬谞讻讛 诇讜 诪谉 讛讚诪讬诐 讗讘诇 讻讛谉 诇讗 讬讛讬讘 诪讬讚讬 讜讗诐 讗讬谉 讟讘讞 讻讙讜谉 砖讛诇讱 诇讜 讗讜 诇讬转 谞讻住讬 诪驻住讬讚 讛诇讜拽讞 讜讗讬谞讜 讬讻讜诇 诇转讘讜注 诇讻讛谉 讻诇讜诐 讗诇讗 砖砖拽诇 诇讜拽讞 诇注爪诪讜 讗讘诇 砖拽诇 诇讜 讟讘讞 讛讚讬谉 砖诇 讻讛谉 注诇 讛讟讘讞 讛讬讗 诇讜诪专 诇讜 转谉 讚诪讬诐 诇诇讜拽讞 讜转驻讚讛 讗讜转诐 讗讘诇 诪谉 讛诇讜拽讞 讗讬谞讜 讬讻讜诇 诇讛讜爪讬讗诐 讘讞谞诐 注讚 砖讬转谉 诇讜 讚诪讬诐 讜专"驻 讚讗诪专 讘诇讙讬诪讗 讚讻"注 诇"驻 讚讛讚专讗 诇诪专讛 讻讜' 讚诪砖诪注 讚注讚 讛砖转讗 诪讬讬专讬 讚讘讛讗 驻诇讬讙讬 讗讬 讛讚专讬 讗讬 诇讗 讛讚专讬 诇讗 拽讗讬 讗诪讬诇转讬' 讚讗讘讬讬 讚讜讚讗讬 讗讘讬讬 谞诪讬 讛"拽 讚讘讙诇讬诪讗 诇"驻 讚讛讚专讗 讗诇讗 讗专讘 讝讘讬讚 讜专讘 讬讜住祝 拽讗讬 讚讗诪专讜 转专讜讜讬讬讛讜 讚讻"注 讗讬转 诇讛讜 讚专讘 讞住讚讗 讜讟注诪讗 讚专讘 诪砖讜诐 讚讛讜讗 诇讗讞专 讬讬讗讜砖 讜诪砖"讛 讗诪专 讚诇讗 讛讚专讬 讙诇讬诪讗 诇诪专讛 讗驻讬' 讘讚诪讬诐 讜讗转讗 专"驻 诇诪讬诪专 讚讻"注 讗讬转 诇讛讜 讚专讘 讞住讚讗 讻讚拽讗诪专讬转讜 讗讘诇 诪讬讛讜 专讘 诇讗 诪讬讬专讬 诇讗讞专 讬讬讗讜砖 讻讚拽讗诪专讬转讜 讜讘讙诇讬诪讗 驻诇讬讙 讚诇讗 讛讚专讗 诇诪专讛 讗诇讗 转专讜讜讬讬讛讜 诇驻谞讬 讬讬讗讜砖 诪讬讬专讬 讜讘讙诇讬诪讗 讻"注 诇"驻 讚讛讚专讗 讻讬讜谉 讚诇讬讻讗 讬讬讗讜砖 讗诇讗 讘讚诪讬 讛诇讜拽讞 驻诇讬讙讬 讗诐 讬讻讜诇 诇转讘讜注 讚诪讬诐 诪讘注诇 讛讘讬转 讚专讘 住讘专 讗讬谉 讚讬谞谉 讗诇讗 注诐 讛讙谞讘 砖讛讬讗 讛专讗砖讜谉 讚讻讬讜谉 讚讛讜讻专 讛讙谞讘 诇讗 注砖讜 诇讬' 转拽谞转 讛砖讜拽 讜专' 讬讜讞谞谉 住讘专 讚讬谞讜 讗祝 注诐 讘注讛"讘 砖讛讬讗 讛砖谞讬 讚拽住讘专 讗注"驻 砖讛讜讻专 讛讙谞讘 注砖讜 诇讜 转拽谞转 讛砖讜拽 讜拽讬"诇 讻专' 讬讜讞谞谉 讜讻驻讬专讜拽讬' 讚专讘 驻驻讗:


讜诪讗讬 讛讚讬谉 讛讚讬谉 讚诇讜拽讞 拽讗诪专讬谞谉 诇诪砖拽诇 讝讜讝讬 诪讘注讛"讘 讻讜' 讗讬 拽砖讬讗 讻讬讜谉 讚专"驻 诪注诪讬讚 讞诇讜拽转诐 讘讗诐 注砖讜 讘讜 转拽谞转 讛砖讜拽 讜诪讛 驻讬' 讜诪讗讬 讛讚讬谉 讛讚讬谉 讚诇讜拽讞 讜诇讗 驻讬' 讛讚讬谉 讚讘注讛"讘 讻讚驻专砖 讗讬谞讛讜 讚专讘 住讘专 讛讚讬谉 讚讘注诇 讛讘讬转 注诐 讛讙谞讘 讚诇讗 诇诪砖拽诇 讙诇讬诪讗 诪谉 讛诇讜拽讞 讘讞谞诐 讚讗注"讙 讚讛讜讻专 讛讙谞讘 注砖讜 讘讜 转拽谞转 讛砖讜拽 讜专' 讬讜讞谞谉 住讘专 讛讚讬谉 砖诇 讘注诇 讛讘讬转 讗祝 注诇 讛砖谞讬 讚诇讗 注砖讜 讘讜 转拽谞转 讛砖讜拽 讚讚讜拽讗 讻砖诇讗 讛讜讻专 讛讙谞讘 注砖讜 诇讜 转拽谞转 讛砖讜拽 讗讘诇 讻砖讛讜讻专 诇讗 注砖讜 讘讜 转砖讜讘讛 砖驻讬专 讛讜讬 诪爪讬 诇驻专讜砖讬 讛讻讬 讗诇讗 诪砖讜诐 讚拽住讘专 讚讗注"驻 砖讛讜讻专 讛讙谞讘 注砖讜 讘讜 转拽谞转 讛砖讜拽 讻讚讘注讬谞谉 诇诪讬诪专 诇拽诪谉 讜讗驻讬' 讗讘讬讬 谞诪讬 住"诇 讛讻讬 讜拽讬"诇 讚讻诇 讛讬讻讗 讚驻诇讬讙讬 专讘 讜专' 讬讜讞谞谉 讛诇讻讛 讻专' 讬讜讞谞谉 诪砖"讛 驻讬专砖 讛讚讬谉 讚诇讜拽讞 讻讬 讛讬讻讬 讚诇讬拽讜诐 专' 讬讜讞谞谉 讗诇讬讘讗 讚讛诇讻转讗 讚谞讬诪讗 讚注砖讜 讘讜 转拽谞转 讛砖讜拽 讗注"驻 砖讛讜讻专 讛讙谞讘 讜诪转谞讬' 谞诪讬 住转诐 拽转谞讬 讬砖讘注 讻诪讛 诪讜爪讬讗 讜讬讟讜诇 讘讬谉 讛讜讻专 讛讙谞讘 讘讬谉 诇讗 讛讜讻专:


砖讜讛 诪讗讛 讘诪讗讛 讻讜' 驻讬' 讗讘诇 砖讜讛 讞诪砖讬谉 讘诪讗讛 讚讻"注 诇"驻 讚诇讗 注砖讜 讘讜 转拽谞转 讛砖讜拽 讜讗驻讬诇讜 讞诪砖讬谉 诇讗 讬讛讬讘 诇讬' 讗诇讗 讗诪专讬' 讻讬 讛讬讻讬 讚讘讞诪砖讬谉 讗讞专讬谞讬 讚诇讗 砖讜讛 讛讬诪讜谞讬 讛讬诪谞讬'  讛"谞 讘讞诪砖讬谉 讚砖讜讛 讜讛讻讬 诪讜讻讞 诇拽诪讬讛 讘注讜讘讚讗 讚专讘 讻讛谉 讚讛砖转讗 讛转诐 讚讗讜讝驻讬' 讚' 讝讜讝讬 拽诪讗讬 讘诇讗 诪砖讻讜谉 讜讚' 讘转专讗讬 讘诪砖讻讜谉 讗诪专讬' 诪讚拽诪讗讬 讛讬诪讜谞讬 讛讬诪谞讬' 讘转专讗讬 谞诪讬 讛讬诪谞讬' 讛砖转讗 讚诪讜讝讬祝 诇讬' 讻讜诇讗 讻讞讚讗 诇讗 诪讘注讬讗 讚讗诪专讬' 诪讚讘讛谞讬 讛讬诪谞讬' 讘讛谞讬 谞诪讬 讛讬诪谞讬讛. 讜诇讗 讚诪讬 诇讝讬讘讜谞讗 讚砖讜讛 诪讗讛 讘诪讗转谉 讚讗诪专 注砖讜 讘讜 转拽谞转 讛砖讜拽 讚讛转诐 讘讝讬讘讜谞讗 讚专讱 讛注讜诇诐 讻砖讛讞驻抓 讞讘讬讘 注诇讬讜 诇拽谞讜转讜 讘讬讜拽专 讗讘诇 诇讛诇讜讜转 注诇 讛诪砖讻讜谉 讗讬谉 讚专讱 讛注讜诇诐 诇讛诇讜讜转 诇讜 讬讜转专 诪砖讜讜讬讜 讗讱 讗诐 住讜诪讱 讘讗诪讜谞转讜:


讗诪专 讗讘讬讬 (讗讝讬诇) [诇讬讝讬诇] 诪专' 住驻专讗 讻讜' 讛讻讗 诪讜讻讞 讚讗讘讬讬 讗讬转 诇讬' 转拽谞讛 讘讛讜讻专 讛讙谞讘 讜诇驻讬 诪讛 砖驻讬专砖 讗讘讬讬 讞诇讜拽转诐 住"诇 诇专' 讬讜讞谞谉 讚讛讬讻讗 讚讛讜讻专 讛讙谞讘 诇讗 注砖讜 诇讜 转拽谞讛 讗诇讗 讚讬谞讜 砖诇 讘注诇 讛讘讬转 注诇 讛砖谞讬 讜砖拽讬诇 诇讬' 讘诇讗 讚诪讬诐 讜讗"讻 诇讗 住讘专 讗讘讬讬 讻专' 讬讜讞谞谉 讜诇讗 讻专讘 讞住讚讗 讗诇讗 爪专讬讻讬谉 讗谞讜 诇讜诪专 讚讗讘讬讬 诇讗 转讬专抓 讻谉 讗诇讗 讛转诇诪讜讚讗 讗"讻 讚诇驻讬 拽讜砖讬讬转讜 讚讗讘讬讬 住讘专 讚专讘 驻诇讬讙 讗驻讬' 诇驻谞讬 讬讬讗讜砖 讘诪讗讬 驻诇讬讙讬 讜讗诪专 讛转诇诪讜讚讗 讚谞讜讻诇 诇讜诪专 驻诇讬讙讬 讘讚专讘 讞住讚讗 讗讘诇 讗讘讬讬 诇讗 讗诪专 讻谉 讚讗"讻 讛讜诇"诇 讗讘讬讬 讗诪专 驻诇讬讙讬 诇驻谞讬 讬讬讗讜砖 讻讚专讘 讞住讚讗 讗诇讗 讗讘讬讬 讛拽砖讛 诇专讘 讬讜住祝 讜住讘专 诇注拽讜专 讚讘专讬讜 诪讚转谞谉 讛讚讬谉 注诐 讛讟讘讞 讜专讘 讬讜住祝 转讬专抓 诇讜 讗讬诪讗 讗祝 注诐 讛讟讘讞 讜拽讬讘诇 转讬专讜爪讜 砖诇讗 诇注拽讜专 讚讘专讬讜 讗讘诇 诪讬讛讜 诇注谞讬谉 驻住拽 讛诇讻讛 讻专"驻 住讘讬专讗 诇讬' 讚诪讜拽讬 驻诇讜讙转讬讬讛讜 讘注砖讜 讘讜 转拽谞转 讛砖讜拽 讜诪讜拽讬 专' 讬讜讞谞谉 讚注砖讜 讗驻讬' 讘讛讜讻专 讛讙谞讘 讜讚讻讜讜转讛 诪专讬' 讘驻' 讛讝讛讘 讜诇诪讗讬 讚住诇讬拽 讗讚注转讬谉 诪注讬拽专讗 讻讜' 讜讻诇 讗讜转讛 讛砖讟讛 讗讬谞讛 注讜诪讚转 讗诇讗 诪砖讗 讜诪转谉 讘注诇诪讗 讛讬讗 讻讱 讚讜诪讛 讛讗讬 讚讗讘讬讬 讚讗诪专谉 驻诇讬讙讬 讘讚专讘 讞住讚讗 讚诇讗 拽讗讬:


讗讝讬诇 诪专讬 住讬驻专讗 讜讬讛讜讘 诇讘专 诪讞讜讝讗 转诪谞谉 讝讜讝讬 驻讬' 诪讛 砖注转讬讚 讘注讛"讘 诇讛讜爪讬讗 诪谉 讛讙谞讘 讬转谉 诇讘专 诪讞讜讝讗 讜讛讗专讘注讬诐 讬诇讱 讘专 诪讞讜讝讗 讜讬讟专讞 讜讬讜爪讬讗诐 诪驻驻讬谞讗讛 讜讛拽砖讛 诇讜 专讘讗 讚诇诪讛 讬讟专讞 讘专 诪讞讜讝讗 砖讛讜讗 诇讜拽讞 砖谞讬 讛砖转讗 诇讜拽讞 讞讚 讚诇拽讞 诪讙谞讘 讙讜驻讬' 诇讗 讟专讞 诇讜拽讞 砖谞讬 讚讝讘谉 诪诇讜拽讞 讘注讬 诇诪讟专讞 讗诇讗 讻诇 诪讗讛 讜注砖专讬诐 讬讛讬讘 诇讬' 讘注讛"讘 讜讗讬讛讜 讟专讞 讜诪驻讬拽 讗专讘注讬诐 诪驻驻讬谞讗讛 讜转诪谞谉 诪谞专砖讗讛:


驻讬住拽讗 讝讛 讘讗 讘讞讘讬转 砖诇 讬讬谉 讻讜' 讗讜诪专 讛专讬 讝讜 转专讜诪转 诪注砖专 注诇 转砖注 讞讘讜专转讬' 讻讜' 讛谞讻讜谉 讘注讬谞讬 砖诪拽砖' 注诇 诪讛 砖讗诪专 诇诪注诇讛 讘讞讘讬转 砖谞住讚拽讛 讜讗诐 讗诪专 讻谉 诇讗 讗诪专 讻诇讜诐 讗诇诪讗 谞讗讘讜讚讛 诇讙诪专讬 讞砖讘讬' 诇讬' 讜讛讻讗 讛讬讻讬 讗诪专讬' 砖讛讜讗 讗讜诪专 诇讻转讞讬诇讛 讜驻专拽讛 专' 讬专诪讬' 讻砖注拽诇 讘讬转 讛讘讚 讻专讜讱 注诇讬' 转讜 讗拽砖讬' 讘砖诇诪讗 谞砖讘专讛 讞讝讬讗 讻讬讜谉 砖注拽诇 讘讬转 讛讘讚 讻专讜讱 注诇讬' 讗诇讗 谞转讙诇转讛 诇诪讗讬 讞讝讬讗 讜讛专讬 讛讬讗 讗讘讜讚讛 诇讙诪专讬 讜诪讜驻拽专转 讜讻砖驻讜讻讛 诇讗专抓 讚诪讬讗 讜讛讬讗讱 讞诇 注诇讬' 砖诐 转专讜诪讛 讜驻专讬拽 讚注讘讬讚 诇讬' 讘诪住谞谞转:





砖讬讟讛 诪拽讜讘爪转

讛专讬 讬爪讗 诇讜 砖诐 讙谞讘讛 讘注讬专 讻诇讜诪专 讛诇讗 讬砖 拽爪转 专讗讬讛 讜住讙讬 讘讛讗. 讛"专 讬讛讜谞转谉 讝"诇. 
讗诪专 专讘 讬讜住祝 讜诇讗 驻诇讬讙讬 讻讗谉 诇驻谞讬 讬讗讜砖 讛讚讬谉 注诐 讛砖谞讬 讚讬谞讗 讚讘注诇讬诐 讘讛讚讬 诇讜拽讞 砖讛讜讗 砖谞讬 诇讗驻讜拽讬 诇讙诇讬诪讗 诪讬谞讬讛 讚诇驻谞讬 讬讗讜砖 诇讗 拽谞讬 诇讛 讜讚诪讬诐 谞诪讬 诇讗 砖拽讬诇 讗诇讗 诪讙谞讘 讚拽住讘专 讙谞讘 诪驻讜专住诐 诇讗 注砖讜 讘讜 转拽谞转 讛砖讜拽 讜诪讗讬 注诐 讛砖谞讬 讗祝 注诐 讛砖谞讬 讗讬 讘注讜 讘注诇讬诐 转讘注讬 诇讬讛 诇诇讜拽讞 讜诪驻拽讬 诇讬讛 诇讙谞讘讛 诪讬谞讬讛 讘诇讗 讚诪讬诐 讻讚讗诪专谉 讜讗讬讘注讬 转讘注讬 诇讬讛 诇讙谞讘 注讚 讚诪讛讚专 诇讬讛 诇讙谞讘讛 谞讬讛诇讬讛 讗讜 注讚 讚诪砖诇诐 诇讛讜 讚诪讬 讚讬诇讛 讻讚专讘 讞住讚讗 讚讗诪专 专爪讛 诪讝讛 讙讜讘讛 专爪讛 诪讝讛 讙讜讘讛 讜讻讗谉 诇讗讞专 讬讗讜砖 讛讚讬谉 注诐 讛专讗砖讜谉 讚讬谞讗 讚讘注诇讬诐 讘讛讚讬 讙谞讘 诇讗驻讜拽讬 诪讬谞讬讛 讚诪讬 讙谞讘讛 讗讘诇 讙诇讬诪讗 诇讗 讛讚专 诇诪专讬讛 讚拽谞讬讬讛 诇讜拽讞 讘讬讗讜砖 讜砖谞讜讬 专砖讜转 讻讚专讘 讞住讚讗 讚讗诪专 讙讝诇 讜诇讗 谞转讬讬讗砖讜 讛讘注诇讬诐 讜讘讗 讗讞专 讜讗讻诇讜 专爪讛 诪讝讛 讙讜讘讛 专爪讛 诪讝讛 讙讜讘讛 讚讻诇 讻诪讛 讚诇讗 讗讬讬讗讜砖 讘注诇讬诐 讘专砖讜转 讘注诇讬诐 拽讗讬 讗讘诇 谞转讬讬讗砖讜 讛讘注诇讬诐 讗讬谞讜 讙讜讘讛 讗诇讗 诪谉 讛专讗砖讜谉. 讜讚讜拽讗 讚讗讬讬讗讜砖 讘注诇讬诐 讘讬 讙谞讘 讚讻讬 讗转讗讬 诇讬讚讗 讚诇讜拽讞 讘讛讬转专讗 讗转讗讬 诇讬讚讬讛 讗讘诇 讗讬讬讗讜砖 讘注诇讬诐 讘讬 诇讜拽讞 诇讗 拽谞讬 讻讚诪讘讜专专 诇拽诪谉. 讜拽讬讬诪讗 诇谉 讻讛讗讬 诪讬诪专讗 讚专讘 讬讜住祝 诇注谞讬谉 讚讬谞讗 讚讙诇讬诪讗 讙讜驻讬讛 讚讛讗 诇讬讻讗 诪讗谉 讚驻诇讬讙 注诇讬讛 讘注讬拽专 讚讬谞讗 讗诇讗 讗讘讬讬 讘诇讞讜讚 讜讻讘专 讗讬讚讞讬讬讛 诇讛 讛讗 讚讗讘讬讬 诇拽诪谉 诪讚诪讜拽诪讬谞谉 诇讛 诇驻诇讜讙转讬讬讛讜 讻讚专讘 讞住讚讗 讜讗谞谉 拽讬讬诪讗 诇谉 讚讛讛讬讗 讚专讘 讞住讚讗 讛诇讻转讗 讛讬讗. 讜注讜讚 讚讛讗 专讘 讝讘讬讚 谞诪讬 驻诇讬讙 注诇讬讛 讚讗讘讬讬 讜住讘讬专讗 诇讬讛 讚讻讜诇讬 注诇诪讗 讻诇 诇驻谞讬 讬讗讜砖 诇讗 拽谞讬 诇讜拽讞 讜专讘 驻驻讗 谞诪讬 讛讻讬 住讘讬专讗 诇讬讛 讻讚诪讘讜专专 诇拽诪谉 讜讛讜讬 诇讬讛 讗讘讬讬 讬讞讬讚 诇讙讘讬 专讘讬诐 讜讛诇讻讛 讻专讘讬诐. 讜注讜讚 讚拽讬讬诪讗 诇谉 讻专讘 讝讘讬讚 讜专讘 驻驻讗 讚讘转专讗讬 谞讬谞讛讜. 讜讚讜拽讗 诇注谞讬谉 讚讬谞讗 讚讙诇讬诪讗 讙讜驻讬讛 讗讘诇 诇注谞讬谉 讚诪讬 讛讬讻讗 讚讝讘谞讛 诇驻谞讬 讬讗讜砖 诇讬转 讛诇讻转讗 讻讜讜转讬讛 讚拽住讘专 诇讗 注砖讜 讘讛 转拽谞转 讛砖讜拽. 讜诪住拽谞讗 讚讛诇讻转讗 诇拽诪谉 讚注砖讜 讘讛 转拽谞转 讛砖讜拽 讛诇讻讱 诇讗 砖拽讬诇 诇讛 诇讙诇讬诪讗 诪诇讜拽讞 讗诇讗 讘讚诪讬诐 讜讬砖讘注 诇讜拽讞 讻诪讛 讛讜爪讬讗 讜讬讟讜诇. 讛讗 讚转谞谉 讗讜诪专 诇讜 诪讻讜专 诪注讬讛 砖诇 驻专讛 讝讜 讜讻讜' 讜讗诪专 专讘 诇讗 砖谞讜 讜讻讜' 讗讜拽讬诪谞讗 讗诇讬讘讗 讚专讘 讬讜住祝 讚讛讚讬谉 讗祝 注诐 讛讟讘讞 专爪讛 讛讻讛谉 讙讜讘讛 诪谉 讛讟讘讞 讚诪转谞讜转 讻讛讜谞讛 谞讙讝诇讜转 讻诇讜诪专 讬砖 讘讛谉 讚讬谉 讙讝诇 诇讞讬讬讘 讗转 讛讙讝诇谉 注诇讬讛谉 讘讗讜谞住讬谉 诇驻讬讻讱 专爪讛 讙讜讘讛 讗转 讛讚诪讬诐 诪谉 讛讟讘讞 专爪讛 讙讜讘讛 讗转 讛诪转谞讜转 诪谉 讛诇讜拽讞 讻讚专讘 讞住讚讗. 讜讛讜讗 讛讚讬谉 讘诪讗谉 讚诪讝讘讬谉 诇讬讛 诇讞讘专讬讛 讘讻诇诇 诪诪讜谞讗 讚谞驻砖讬讛 讛讻讬谉 讚讬谞讬讛 讻讚讗诪专谉 讙讘讬 诪转谞讜转 讜砖诪注 诪讬谞讛 讗讬转讗 诇讚专讘 讞住讚讗 讗驻讬诇讜 讛讬讻讗 讚讬讛讬讘 诇讬讛 讙讝诇谉 诇讙讝诇讛 诇砖谞讬. 讗讬 谞诪讬 讚诪讝讘讬谉 诇讬讛 诪讬谞讬讛 专爪讛 诪讝讛 讙讜讘讛 专爪讛 诪讝讛 讙讜讘讛. 讛专诪"讛 讝"诇 讘驻专讟讬讜.


讜诇讗讘讬讬 讚讗诪专 驻诇讬讙讬 讜讻讜'. 拽砖讬讗 诇讬 讚讘讙讝诇讛 拽讬讬诪转 讜诇驻谞讬 讬讗讜砖 诇讬讻讗 诪讗谉 讚讗诪专 讚驻讟讜专 讚注"讻 诇讗 拽讗诪专 专诪讬 讘专 讞诪讗 讘专讬砖 驻专拽讬谉 讘诇驻谞讬 讬讗讜砖 讚驻讟讜专讬谉 讗诇讗 讘讗讬谉 讙讝诇讛 拽讬讬诪转 讗讘诇 讘讙讝诇讛 拽讬讬诪转 诪讜讚讛 讚讞讬讬讘讬谉 诇讛讞讝讬专. 讜讬砖 诇讜诪专 讚诇讗讘讬讬 诪讬讬专讬 讛讻讗 讘讗讬谉 讙讝诇讛 拽讬讬诪转 讜讗祝 注诇 讙讘 讚讻诇 讛谞讱 讚砖诪注转讬谉 讘讙讝诇讛 拽讬讬诪转 讛讗 讚讗讘讬讬 讘讗讬谉 讙讝诇讛 拽讬讬诪转. 讛专砖讘"讗 讝"诇.
专讘 讝讘讬讚 讗诪专 讛讬讻讗 讚诇讗 讗讬讬讗讜砖 讘注诇讬诐 讚讻讜诇讬 注诇诪讗 讛讚讬谉 注诐 讛砖谞讬 讚讗转讬 讘注诇 讛讘讬转 讜诪驻讬拽 诪诪讜谞讬讛 诪诇讜拽讞 讻诇 讛讬讻讗 讚讗讬转讬讛 讻讚讗诪专谉 讜讛讻讗 讘诪讗讬 注住拽讬谞谉 讻谞讜谉 砖谞转讬讬讗砖讜 讛讘注诇讬诐 讘讬 诇讜拽讞 讻诇讜诪专 诇讘转专 讚注讬讬诇讛 讙谞讘讛 诇专砖讜转 诇讜拽讞 讜诇讗 讗讬讬讗讜砖 讘讬 讙谞讘. 专讘 诪砖讜诐 专讘讬 讞讬讬讗 讗诪专 讛讚讬谉 注诐 讛专讗砖讜谉 讚讬谞讗 讚讘注诇讬诐 讘讛讗讬 讙谞讘 诇诪砖拽诇 诪讬谞讬讛 讚诪讬 讗讘诇 诇讗驻讜拽讬 诇讙诇讬诪讗 诪诇讜拽讞 讚拽谞讬讬讛 讘讬讗讜砖 讜砖谞讜讬 专砖讜转 诇讗 拽住讘专 诇讗 砖谞讗 讬讗讜砖 讜讗讞专 讻讱 砖谞讜讬 专砖讜转 诇讗 砖谞讗 砖谞讜讬 专砖讜转 讜讗讞专 讻讱 讬讗讜砖 拽谞讬. 讜专讘讬 讬讜讞谞谉 诪砖诪讬讛 讚专讘讬 讬谞讗讬 讗诪专 讛讚讬谉 注诐 讛砖谞讬 讚讬谞讗 讚讘注诇讬诐 诇讗驻讜拽讬 诇讙谞讘讛 讗驻讬诇讜 诪诇讜拽讞 拽住讘专 讬讗讜砖 讜砖谞讜讬 专砖讜转 拽谞讬 砖谞讜讬 专砖讜转 讜讗讞专 讻讱 讬讗讜砖 诇讗 拽谞讬 讜拽讬讬诪讗 诇谉 专讘 讜专讘讬 讬讜讞谞谉 讛诇讻讛 讻专讘讬 讬讜讞谞谉. 讜注讜讚 讚讛讗 专讘 驻驻讗 讗住拽讛 讻讜讜转讬讛 讚讗诪专 专讘 驻驻讗 讚讻讜诇讬 注诇诪讗 讙诇讬诪讗 诇诪专讬讛 讛讚专 讜讻讜' 讜诪讛谞讛讜 讻诇讛讜 砖诪注讬谞谉 讚住转诐 讙谞讘讛 诇讗讜 讬讗讜砖 讘注诇讬诐 讛讬讗 诇注谞讬谉 讚讬谞讗. 讛专诪"讛 讝"诇 讘驻专讟讬讜. 讜讻谉 驻住拽 讛专砖讘"讗 讝"诇 讻专讘讬 讬讜讞谞谉.
讜讛专讘 讛诪讗讬专讬 讝"诇 讻转讘 讜讝"诇 讛讬讛 砖诐 讬讗讜砖 讘注诇讬诐 讘讬谉 拽讜讚诐 诪讻讬专讛 砖谞诪爪讗 讬讗讜砖 拽讜讚诐 诇砖谞讜讬 专砖讜转 讘讬谉 诇讗讞专 诪讻讬专讛 砖谞诪爪讗 砖谞讜讬 专砖讜转 拽讜讚诐 谞拽谞讬转 诇诇讜拽讞 讜讗讬谞讜 诪讞讝讬专 讗祝 讛讚诪讬诐 讻诪讜 砖讻转讘谞讜. 讜讙讚讜诇讬 讛诪讞讘专讬诐 讻转讘讜 砖讙讜祝 讛讙讝诇讛 谞拽谞讬转 诇讜 讗讘诇 讚诪讬诐 讛讜讗 诪讞讝讬专 讗诐 诇拽讞 诪讙谞讘 诪驻讜专住诐 讜讗诐 砖诇讗 诪讙谞讘 诪驻讜专住诐 讗讬谞讜 谞讜转谉 诇讜 讞驻抓 讜诇讗 讚诪讬诐. 讜讻讘专 讘讬讗专谞讜 砖讬砖 讞讜诇拽讬诐 诇驻住讜拽 砖讛讬讗讜砖 砖砖讬谞讜讬 专砖讜转 拽讚诪讜 讗讬谞讜 诪讜注讬诇 讗诇讗 讛专讬 讛讜讗 讻讬讗讜砖 诇讘讚. 诇诪讚转 砖讗讬谉 爪专讬讱 诇讜诪专 讘砖诇讗 讛讜讻专 讛讙谞讘 砖注砖讜 讘讜 转拽谞转 讛砖讜拽 讜讗讬谞讜 讞讜讝专转 讗诇讗 讘讚诪讬诐 讜讻谉 讘讛讜讻专 讗诇讗 砖讗讬谉 诇讜 诪讛 讬砖诇诐 砖讛专讬 讗祝 讘讛讜讻专 讜讬砖 诇讜 诇砖诇诐 注砖讜 讘讜 转拽谞讛. 注"讻.
讘注砖讜 讘讜 转拽谞转 讛砖讜拽 拽讗 诪讬驻诇讙讬 讻诇讜诪专 讗诐 注砖讜 转拽谞转 讛砖讜拽 讘砖讛讜讻专 讛讙谞讘 讗诐 诇讗讜 专讘 讚讗诪专 讚讬谉 讛诇讜拽讞 注诐 讛专讗砖讜谉 讚讛讬讬谞讜 讛讙谞讘 住讘专 讻讬 注砖讜 转拽谞转 讛砖讜拽 诇讬讟讜诇 讛诇讜拽讞 讚诪讬诐 诪讘注诇 讛讘讬转 讛谞讬 诪讬诇讬 讘砖诇讗 讛讜讻专 讛讙谞讘 讜诪砖讜诐 转拽谞转 诇拽讜讞讜转 砖诇讗 讬驻住讬讚讜 砖诇讛诐 讗讘诇 讘砖讛讜讻专 讛讙谞讘 诇讗 注砖讜 讘讜 转拽谞转 讛砖讜拽 砖讗讬谉 讛诇讜拽讞 诪驻住讬讚 讗诇讗 讬诇讱 讜讬讚讜谉 注诐 讛讙谞讘 讜专讘讬 讬讜讞谞谉 住讘专 讗祝 讘砖讛讜讻专 讛讙谞讘 注砖讜 转拽谞转 讛砖讜拽 讗讘诇 诇讻讜诇讬 注诇诪讗 讻砖诇讗 讛讜讻专 讛讙谞讘 注砖讜 转拽谞转 讛砖讜拽 讚讘转拽谞转 讛砖讜拽 诇讬讻讗 诪讗谉 讚驻诇讬讙. 讜讛讬讬谞讜 讚拽讗诪专 讘注砖讜 讘讜 转拽谞转 讛砖讜拽 驻诇讬讙讬 讜讗讬 讘注讬拽专 讚讬谞讗 驻诇讬讙讬 诪讗讬 讘讜 讚拽讗诪专 诇讗 讛讜讛 诇讬讛 诇诪讬诪专 讗诇讗 讘注砖讜 转拽谞转 讛砖讜拽 驻诇讬讙讬 讜讛讬讬谞讜 讚讗拽砖讬讛. 讜住讘专 专讘 诇讗 注砖讜 讘讜 转拽谞转 讛砖讜拽 讜讻讜' 讜讞谞谉 讘讬砖讗 讙谞讘 讙诇讬诪讗 讻诇讜诪专 砖讛讜讻专 讛讙谞讘 讜讝讘谞讛 诇讛讛讜讗 讙讘专讗 讜讗诪专 诇讬讛 专讘 讛讜谞讗 诇诪讗专讬讛 讜讻讜' 讜讚讞讜 砖讗谞讬 讞谞谉 讘讬砖讗 讚讻讬讜谉 讚诇讬讻讗 诇讗砖转诇讜诪讬 诪讬谞讬讛 讻诪讜 砖诇讗 讛讻讬专 讛讙谞讘 讚诪讬 讗诇诪讗 讻砖讛讜讻专 讛讙谞讘 讚讜拽讗 讛讬讗 讛诪讞诇讜拽转. 讜讛讜爪专讻转讬 诇讛讗专讬讱 讘讝讛 诪驻谞讬 砖专讗讬转讬 诇讗讞讚 诪讙讚讜诇讬 爪专驻转 砖驻讬专砖 讘诇砖讜谉 讛讝讛 专讘 讗诪专 讚讬谞讗 讚诇讜拽讞 注诐 讛讙谞讘 诪讬谞讬讛 砖拽讬诇 讝讜讝讬 讗讘诇 诪讘注诇讬诐 诇讗 讚诇讗 注砖讜 讘诇讜拽讞 转拽谞转 讛砖讜拽 注"讻. 讜诇讬转讗 讗诇讗 讻诪讜 砖讻转讘转讬. 讜讗驻讬诇讜 讘讚讘专讬诐 讛注砖讜讬讬诐 诇讛砖讗讬诇 讜诇讛砖讻讬专 注砖讜 转拽谞转 讛砖讜拽 讚诪讗讬 砖谞讗 讜讗诐 讗讬 讗转讛 讗讜诪专 讻谉 讗讬谉 讗讚诐 拽讜谞讛 诪讞讘专讜 讚讘专讬诐 讛注砖讜讬讬诐 诇讛砖讗讬诇 讜诇讛砖讻讬专. 讜讛讗 讚讗诪专 讘驻专拽 讻诇 讛谞砖讘注讬诐 专讘讗 讗驻讬拽 讗驻讬诇讜 住驻专讗 讚讗讙讚转讗 讜讝讜讙讗 讚住专讘诇讗 诪讬转诪讬 讘讚讘专讬诐 讛注砖讜讬讬诐 诇讛砖讗讬诇 讜诇讛砖讻讬专 讛转诐 诇讗 讘讟讜注谉 讟注谞转 讙谞讘 讗诇讗 讘讟讜注谉 砖讛讜讗 讛砖讗讬诇谉 讗讜 讛砖讻讬专谉 讗讘诇 诇注讜诇诐 讘讟讜注谉 砖谞讙谞讘讜 诪诪谞讜 注砖讜 讘讜 转拽谞转 讛砖讜拽. 讜讗"转 讗诐 讻谉 诪讗讬 讗讛谞讬 讛讛讬讗 讚专讘 讞住讚讗 讚讗诪专 专爪讛 诪讝讛 讙讜讘讛 专爪讛 诪讝讛 讙讜讘讛 讘砖诇诪讗 讗讬 讙讝诇讛 拽讬讬诪转 谞驻拽讗 诪讬谞讛 诇讻讜砖专讗 讚讘讛诪讛 讗诇讗 讻砖讘讗 讗讞专 讜讗讻诇讜 诪讗讬 谞驻拽讗 诪讬谞讛. 讜讬"诇 讚谞驻拽讗 诪讬谞讛 讘砖谞转谞讛 讛讗讞讚 诇砖谞讬 讚讘诪转谞讛 诇讗 注砖讜 转拽谞转 讛砖讜拽. 讗讬 谞诪讬 讻砖诪讻专讛 诇讜 讜谞驻拽讗 诪讬谞讛 诇讛讞讝讬专 诇讜 讛诪讜转专 讗诐 诪讻专 诇讜 砖讜讛 诪讗转讬讬诐 讘诪讗讛 讜讗讬 谞诪讬 讘砖驻专注讜 讘讞讜讘讜 讜讘讛讬拽驻讜 讗讘诇 讘砖诪讻专 砖讜讛 诪讗转讬讬诐 讘诪讗讛 讜讗讻诇讜 诇讗 谞驻拽讗 诇谉 诪讬谞讛 讚讬讚讬讛. 讜讬砖 讗讜诪专讬诐 砖诇讗 注砖讜 转拽谞转 讛砖讜拽 讗诇讗 讘讙谞讘 讗讘诇 讘讙讝诇谉 讛专讬 讛讜讗 讻讙谞讘 诪驻讜专住诐 讚拽讜诇 讬讜爪讗 诇讙讝诇讛. 讛专砖讘"讗 讝"诇.


讝讬诇 砖专讬 注讘讬讟讗 讻诇讜诪专 诇讱 讜转谉 诇讜 诪讛 砖讛讜爪讬讗 讜讛转专 讛诪砖讻讜谉 诪讬讚讜. 讜砖诪注 诪讬谞讛 讚诇讗 诪驻拽讬谞谉 诇讬讛 诪讬讚讗 讚诇讜拽讞 注讚 讚讬讛讬讘 诇讬讛 讘注诇 讛讘讬转 讚诪讬讜. 讛专诪"讛 讝"诇 讘驻专讟讬讜.
诪砖讻谞转讗 砖讜讛 诪讗转谉 讘诪讗讛 砖拽讘诇 诪谞讛 诇讘讚讜 注诇 讛住驻专讬诐 讜诇讗 专爪讛 诇诪讻专谉 讻讬 讗诐 诇诪砖讻谞诐 注砖讜 讘讜 转拽谞转 讛砖讜拽 讻诇讜诪专 讗诇讬讘讗 讚专讘讬 讬讜讞谞谉 讚讛诇讻转讗 讻讜讜转讬讛 讛讬讻讗 砖讛讜讻专 讛讙谞讘 砖讛专讬 讛讜爪讬讗 诪注讜转讬讜 注诇 讝讛 讜诇讗 讛讬讛 讬讜讚注 砖讛讬讛 讙谞讘 讜讘讝讜 讛诪砖讻讜谞讗 诇讗 砖讬谞讛 诪讚专讱 砖讗专 讛诪砖讻讜谞讜转 砖讘注讜诇诐 砖砖讜讛讛 讬讜转专 诪诪讛 砖讛讜讗 诪诇讜讛 注诇讬讛谉. 诪砖讻谞转讗 砖讜讛 讘砖讜讛 专讘 砖砖转 讗诪专 诇讗 注砖讜 讘讜 转拽谞转 讛砖讜拽 讗驻讬诇讜 诇讬讟讜诇 诪讗讛 讚讻讬 讛讬讻讬 讚诪讗讛 讬转讬专讬诐 讛诇讜讛 诇讜 注诇 讗诪讜谞转讜 诪讗讛 谞诪讬 讚砖讜讜 诪转谞讛 讛讜讜 讜诪专 讝讜讟专讗 讗诪专 注砖讜 讘讜 转拽谞转 讛砖讜拽 讗驻讬诇讜 诇讬讟讜诇 诪讗转讬讬诐 讚讗讜专讞讬讛 诇诪砖讻谉 讘讚诪讬诐 讬拽专讬诐 讻讬 讛讬讻讬 讚转讜讞诇讟 讘讬讚讬讛. 讝讘讜谞讬 砖讜讛 讘砖讜讛 讻诇讜诪专 砖讜讛 诪讗讛 讜拽谞讛 讘诪讗讛 注砖讜 讘讜 转拽谞转 讛砖讜拽 讗祝 注诇 驻讬 砖讛讜讻专 讛讙谞讘 讗诇讬讘讗 讚专讘讬 讬讜讞谞谉 讜讛讬讻讗 讚诇讗 讛讜讻专 讛讙谞讘 讗诇讬讘讗 讚讚讘专讬 讛讻诇 砖讜讛 诪谞讛 讘诪讗转谉 诇讗 注砖讜 讘讜 转拽谞转 讛砖讜拽 讚讻讬 讛讬讻讬 讚诪讗讛 讬转讬专讬诐 诪转谞讛 讻诪讜 讻谉 谞诪讬 诪讗讛 讚砖讜讜 诪转谞讛 讛讜讬 讜讗驻讬诇讜 讛诪讗讛 讚讬谞专讬诐 诇讗 讬讙讘讛 诪诪谞讜. 注砖讜 讘讜 转拽谞转 讛砖讜拽 讜讗驻讬诇讜 讻诇 讛诪讗转讬讬诐 讬讙讘讛 讚讗讜专讞讬讛 讚讗讬谞讬砖 诇诪讝讘谉 讘讚诪讬诐 讬转专讬诐 讚拽讬讬诪讗 诇谉 讚讗讬谉 讗讜谞讗讛 讘拽专拽注讜转 注讚 驻诇讙讗. 讛"专 讬讛讜谞转谉 讝"诇.
讜讻转讘 讛专"诪 讝"诇 诪住专拽住讟讛 讚诪砖讜诐 讛讻讬 讛讬讻讗 讚讝讘谉 砖讜讛 诪讗讛 讘诪讗转谉 讬讛讬讘 诇讬讛 诪讗转谉 讚讛讗 讙讘讬 讗讬讛讜 谞诪讬 诪讗转谉 诪讙谞讘. 注"讻.
讛讜讛 诪住讬拽 讗专讘注讛 讝讜讝讬 讘讛讛讜讗 讙讘专讗 讻诇讜诪专 诪诇讜讛 注诇 驻讛 讘诇讬 诪砖讻讜谉 讙谞讘 讙诇讬诪讗 讗讞专 讻讱 讜谞转谞讛 诇讗讘讬诪讬 讘专 谞讗讝讬 砖讛诇讜讛 诇讜 讗专讘注讛 讝讜讝讬 注诇 驻讛 讜诇讜讛 注讜讚 诪诪谞讜 讗专讘注讛 讝讜讝讬 讗讞专讬谞讬 讜讘讗 讛谞讙谞讘 讜讛讬讛 专讜爪讛 诇讬拽讞 讙诇讬诪转讜 讘诇讗 讚诪讬诐 讻诇诇 诇讗 诪谉 讛讗专讘注讛 讝讜讝讬 拽诪讗讬 讜诇讗 诪谉 讛讗专讘注讛 讝讜讝讬 讘转专讗讬 讜讘讗讜 砖谞讬讛诐 诇讚讬谉 诇驻谞讬 专讘讬谞讗 讜讗诪专 讚讬谉 讛讜讗 砖讗讜转谉 讗专讘注讛 讝讜讝讬 拽诪讗讬 讗讬谉 诇讱 诇驻专讜注 砖讛专讬 诇讗 讛诇讜讛 诇讜 注诇 讝讛 讛诪砖讻讜谉 讗诇讗 注诇 讗诪讜谞转讜 讗讘诇 讛讗讞专讜谞讬诐 讘讜讚讗讬 讛讜爪讬讗诐 诇讜 注诇 住诪讱 讛诪砖讻讜谉 讜讝讬诇 讛讘 诇讬讛 讜砖拽讜诇 讙诇讬诪讱. 讜讛拽砖讛 专讘 讻讛谉 讚讬诇诪讗 讛谞讬 讘转专讗讬 谞诪讬 注诇 讗诪讜谞转讜 讛诇讜讛讜 讻讚诪注讬拽专讗 讜诇讗 注诇 讛讙诇讬诪讗 讜诇讗 诇讜讛 注诇 讛讙诇讬诪讗 讻诇诇 讗诇讗 砖讛拽谞讛 讗讜转诐 诇讗讘讬诪讬 讘讗讜转谉 讛讗专讘注讛 讚讬谞专讬谉 专讗砖讜谞讬诐 讗祝 注诇 驻讬 砖讛讬转讛 砖讜讛 讬讜转专 讘砖讘讬诇 讗讛讘转讜. 讛"专 讬讛讜谞转谉 讝"诇.
谞专砖讗讛 驻驻讜谞讗讛 砖诐 注爪诐 讜讘专 诪讞讜讝讗 注诇 砖诐 诪拽讜诪讜 谞拽专讗 诪讚拽讗诪专 讘专 诪讞讜讝讗 讜诇讗 拽讗诪专 诪讞讜讝讗 讻诪讜 砖讗诪专 谞专砖讗讛 讜驻驻讜谞讗讛. 讛"专 讬讛讜谞转谉 讝"诇.
诇住讜祝 讛讜讻专 讛讙谞讘 砖讗诐 诇讗 讛讜讻专 讗讬谉 住驻拽 砖注砖讜 讘讜 转拽谞转 讛砖讜拽 讜讛讜讬 讙讘讬 讘专 诪讞讜讝讗 诪讗讛 讜注砖专讬诐 讝讜讝讬 诪讘注诇 讛住驻专 拽讜讚诐 砖讬拽讞谞讜 诪讬讚讜 讗诇讗 讻讬讜谉 砖讛讜讻专 讛讙谞讘 讗祝 注诇 驻讬 讚住讘讬专讗 诇讬讛 讻专讘讬 讬讜讞谞谉 讚注砖讜 讘讜 转拽谞转 讛砖讜拽 讜诪砖诇诐 诇讜 讘注诇 讛住驻专 讚诪讬诐 砖讛讜爪讬讗 讘讜 讛谞"诪 诇诇讜拽讞 诪谉 讛讙谞讘 注爪诪讜 砖讛讜讗 讗讬讬专讬 专讘讬 讬讜讞谞谉 讗讘诇 讘诇讜拽讞 诪谉 讛诇讜拽讞 讗讬谉 诇讛讞诪讬专 讻诇 讻讱 注诇 讘注诇 讛讘讬转 砖讬驻专注 讛讻诇 诪讻诇 讗讜转诐 砖讛讜砖讻专讜 讝讛 注诇 讝讛. 讜专讘讗 驻诇讬讙 讜讗诪专 诪讜讟讘 诇讛讞诪讬专 讙讘讬 讘注诇 讛住驻专 讚诇讬砖诇诐 讻讜诇讬讛 讜诇讗 谞驻住讬讚 讗讜转诐 讛诇讜拽讞讬诐 砖讛讬讜 住讘讜专讬诐 讚诇讗 诪讻讞 讙谞讘 讗转讜 讻诇诇 讗诇讗 诪讻讞 讘注诇 讛讘讬转 讜诇讗 谞讟专讬讞 诇讙讘讜转 诪谉 讛讙谞讘 讜诪谉 讛诇讜拽讞 讗诇讗 讘注诇 讛讘讬转 谞讬讝讬诇 讜谞讬讟专讞. 讛"专 讬讛讜谞转谉 讝"诇.


诪转谞讬转讬谉 讝讛 讘讗 讘讞讘讬转 讜讻讜'. 讗讬谉 诇讜 讗诇讗 砖讻专讜 讚诪爪讬 诇诪讬诪专 讘注诇 讛讚讘砖 讗转讛 诪砖讜诐 诪爪讜讛 谞转讻讜讜谞转 讜诇驻谞讬诐 诪砖讜专转 讛讚讬谉 注砖讬转 砖讛专讬 砖谞讬谞讜 讗讘讚转讜 讜讗讘讚转 讞讘专讜 砖诇讜 拽讜讚诪转 讗诇讗 讜讚讗讬 诇驻谞讬诐 诪砖讜专转 讛讚讬谉 注砖讬转 讜砖讻专 诪爪讜讜转 讘讛讗讬 注诇诪讗 诇讬讻讗 讗讘诇 讗诐 讛讜讚讬注讜 砖诇讗 专爪讛 诇注砖讜转 诇驻谞讬诐 诪砖讜专转 讛讚讬谉 讗诇讗 讬拽讜讘 讛讚讬谉 讗转 讛讛专 讜讗讘讚转讜 拽讜讚诪转 讜讗诐 讬转谉 诇讜 讚诪讬 讬讬谞讜 讬砖驻讜讱 讬讬谞讜 讜讗诐 诇讗讜 诇讗 讬砖驻讜讱 专砖讗讬 讜讞讬讬讘 诇讬转谉 诇讜 讚诪讬 讬讬谞讜. 讜讗诐 转讗诪专 讗诐 讛转谞讛 注诪讜 驻砖讬讟讗 爪专讬讻讗 诇诪讬诪专 讚转谞讗讬 诪诪讜谉 讛讜讗 讜拽讬讬诐. 讬砖 诇讜诪专 讛讗 拽诪砖诪注 诇谉 讚讗讘讚转讜 讜讗讘讚转 讞讘专讜 讚砖诇讜 拽讜讚诪转. 讗讬 谞诪讬 讚讗祝 注诇 讙讘 讚诪爪讜讛 注诇 讘谞讬 讘专讬转 诇注砖讜转 诇驻谞讬诐 诪砖讜专转 讛讚讬谉 讻讚转谞讬 专讘 讬讜住祝 讜讛讜讚注转 诇讛诐 讜讻讜' 讗砖专 讬注砖讜谉 讝讜 诇驻谞讬诐 诪砖讜专转 讛讚讬谉 讗驻讬诇讜 讛讻讬 讗讬谉 诇讛讻专讬讞 讻诇 讗讚诐 诇注砖讜转 诇驻谞讬诐 诪砖讜专转 讛讚讬谉 诪砖讜诐 讚讚诪讬 诇讛讗讬 讚讗诪专讬谞谉 讘注诇诪讗 讚讻诇 诪爪讜讛 砖诪转谉 砖讻专讛 讘爪讚讛 讗讬谉 讘讬转 讚讬谉 诪爪讜讜讬谉 诇讛讻专讬讞 讗讚诐 注诇讬讛 讻诪讜 讻谉 讘诪爪讜转 诇驻谞讬诐 诪砖讜专转 讛讚讬谉 诪转谉 砖讻专讛 讘爪讚讛 讻讚讗诪专讬谞谉 讛讚讜专 诪爪讜讛 注讚 砖诇讬砖 讘诪爪讜讛 注讚 砖诇讬砖 诪砖诇讜 诪讻讗谉 讜讗讬诇讱 诪砖诇 讛拽讚讜砖 讘专讜讱 讛讜讗 讻诇讜诪专 砖诪砖诇诐 诇讜 砖讻专讜 讘注讜诇诐 讛讝讛 讗讘诇 诪砖诇讬砖 诇讞讜讚讬讛 注诇讬讜 谞讗诪专 讛讬讜诐 诇注砖讜转诐 讜诇讗 讛讬讜诐 诇讬讟讜诇 砖讻专诐. 讛"专 讬讛讜谞转谉 讝"诇.
讜讻转讘 讛专"诪 讝"诇 诪住专拽住讟讛 讜讝"诇 讜讗诐 讗诪专 诇讜 讗砖驻讜讱 讬讬谞讬 讜讗爪讬诇 讚讜讘砖谞讱 讜讗转讛 谞讜转谉 诇讬 讚诪讬 砖诇讬 讞讬讬讘 诇讬转谉 诇讜 讗讜 砖讛转谞讛 讘讘讬转 讚讬谉. 讜讗讬讻讗 诪讗谉 讚讗诪专 讗祝 注诇 讙讘 讚诇讗 讗诪专 诇讬讛 诪专讬 讚讜讘砖讗 讛谉 讻讬讜谉 讚讗讜讚注讬讛 讜讗讬砖转讬拽 诪讬谞讞 谞讬讞讗 诇讬讛 讜砖拽讬诇 讚诪讬 讬讬谞讜 诪讚讜讘砖谞讜 讜拽专讜讘 诇讜诪专 讘讛驻讱 讻讬讜谉 讚诇讗 讗转谞讬 拽诪讬 讘讬 讚讬谞讗 讘讛讻讬. 注"讻.





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讛讚讬谉 注诐 讛专讗砖讜谉 讻讜' 讜讗诐 讘讗 诇讙讘讜转讜 讛讬诪谞讜 讬转谉 讚诪讬诐 讻讜' 注讻"诇 诇专讘 讬讜住祝 讚诪讜拽讬 诪诇转讬讛 讚专讘 讻讗谉 诇讗讞专 讬讗讜砖 讛讚讬谉 注诐 讛专讗砖讜谉 讗讬谉 讛诇讜拽讞 讞讬讬讘 诇讛讞讝讬专 讻诇诇 讗驻讬诇讜 讘讚诪讬诐 讻讚诪讜讻讞 诪驻专砖"讬 讘诪转谞讬' 讜讻诪"砖 讛转讜住' 砖诐 讗讘诇 诇讗讘讬讬 讚诪讜拽讬 诇讛 诪诇转讬讛 讚专讘 讘诇驻谞讬 讬讗讜砖 谞讬讞讗 讜讚讜"拽:


讙诪' 讛讚讬谉 注诐 讛专讗砖讜谉 讚讬谞讗 讚诇讜拽讞 讚诇砖拽讜诇 讝讜讝讬 诪讙谞讘 讻讜' 讬砖 诇讚拽讚拽 讗诪讗讬 诇讗 诪讜拽讬 驻诇讜讙转讬讬讛讜 讘诇驻谞讬 讬讗讜砖 讘讻讛"讙 讜讻讚讘注讬 诇诪讬诪专 诪注讬拽专讗 讚讘讚讬谉 讘注诇 讛讘讬转 拽讗诪专 讜讻"注 讗讬转 诇讬讛 讚专讘 讞住讚讗 诇专' 讬讜讞谞谉 讛讚讬谉 砖诇 讘注诇 讛讘讬转 注诐 讛砖谞讬 注诐 讛诇讜拽讞 讜讬讜爪讬讗 讛讬诪谞讜 讻诇讬讜 讘讞谞诐 讜诇讗 注砖讜 讘讜 转拽谞转 讛砖讜拽 讜诇专讘 讚讬谞讜 砖诇 讘注诇 讛讘讬转 注诐 讛讙谞讘 讚诇砖拽讜诇 诪讬谞讬讛 讝讜讝讬 讗讘诇 诪谉 讛诇讜拽讞 诇讗 讬讜爪讬讗 讗诇讗 讘讚诪讬诐 诪砖讜诐 转拽谞转 讛砖讜拽 诪讬讛讜 讗讬转 诇讬讛 讚专讘 讞住讚讗 讛讬讻讗 讚诇讗 砖讬讬讱 转拽谞转 讛砖讜拽 讚讘讗 讗讞讚 讜讗讻诇 讘诇讗 讚诪讬诐 讚讙讜讘讛 讛讬诪谞讜 讜讬"诇 讘讚讜讞拽 讜讚讜"拽:





讞讻诪转 砖诇诪讛

讙诪' 讜讛诇讻转讗 注砖讜 讘讜 转拽谞转 讛砖讜拽 讻诇 讝讛 谞诪讞拽:


转讜住' 讘讚"讛 讜讛诇讻转讗 讻讜' 讗诪讬诪专 讜诪专 讝讜讟专讗 专讘讗 讜专讘 砖砖转 讚讗转讜 讻讜' 讻爪"诇:





专砖"砖

专砖"讬 讚"讛 砖专讬 注讘讬讟讱 砖讘讬讚讬. 诪砖诪注 讚诪驻专砖 讚专"讛 讙讜驻讬讛 讝讘谉 讛讙诇讬诪讗 讜诪诇砖讜谉 讛讙诪专讗 谞专讗讛 讚讗讬砖 讗讞专 讝讘谉 专拽 讚讗转讗 讚讬谞讗 拽诪讬讛 讚专"讛 讜讗讜诇讬 讟"住 讘专砖"讬 讜爪"诇 砖讘讬讚讜:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讛讗 专讘 讛讜谞讗 转诇诪讬讚讬讛 讚专讘. 注讬讬谉 砖讘转 拽讻讞 注"讗 讘讬爪讛 讚祝 诪 注"讗 住谞讛讚专讬谉 讚祝 讜 注"讘:





驻谞讬 讬讛讜砖注

专砖"讬 讘讚"讛 诇讗 爪专讬讱 诇讗讛讚讜专讬 讻讜诇讬 讛讗讬 讚谞讬诪讗 住驻专 驻诇讜谞讬 讜驻诇讜谞讬 注讻"诇. 诪砖诪注 讚讻讜诇讛讜 砖讗专 诪讬诇讬 讚讗诪专讬谞谉 诇注讬诇 爪专讬讱 讗讘诇 讬砖 诪驻专砖讬诐 讚讘讘注"讛 砖讗讬谞讜 注砖讜讬 诇诪讻讜专 讻诇讬讜 诇讗 爪专讬讱 讻诇讜诐 讗诇讗 讻砖讬爪讗 诇讜 砖诐 讙谞讬讘讛 诇讞讜讚 诪讛讬诪谉 讜谞讜讟诇 讗转 砖诇讜 讜注讬讬谉 讘讘"讬 住讬' 砖谞"讝 讘讗专讬讻讜转:

